Új tb-szabályok az EU-ban - mire kell figyelni?
Érdemes átvizsgálni a kiküldetési szabályzatokat azoknál a cégeknél, ahol az alkalmazottak külföldön is végeznek munkát, mivel május elsejétõl új társadalombiztosítási szabályokat vezettek be az EU-ban.
Új közösségi társadalombiztosítási rendelet lépett életbe május elsején az Európai Unióban (EU), amely céljai szerint az adminisztráció egyszerûsítését és az uniós polgárok jogainak erõsítését célozza az, és érezhetõen átszabja a kiküldetési szabályokat.

Az alapvetõ rendelkezések ugyan nem változtak, az uniós polgároknak bármely tagállam elõírásai szerint ugyanazok a jogai és kötelezettségei mint az adott ország állampolgárainak, az új rendelet miatt azonban a vállalatoknak célszerû áttekinteni a kiküldetési szabályzatokat és szükségessé válhat a külföldi foglalkoztatással kapcsolatban kialakított álláspontok felülvizsgálata is.

Új kiküldetési szabályok

"A szabályok alkalmazása különös figyelmet igényel kiküldetés és több tagállamban történõ foglalkoztatás esetén" - mondta Gyuricsku Eszter, a Deloitte adóosztályának igazgatója. Az új rendelkezések szerint az érintett munkavállalók a kiküldetés kezdetétõl 2 éven át a kiküldõ államban maradnak biztosítottak, míg korábban 1 évet engedélyeztek, amit kérelemre 1 évvel lehetett megtoldani.

Eddig, ha valaki több tagállamban - köztük a lakóhelyén is - végzett munkát, akkor utóbbiban fizetette a járulékokat. Az új rendelkezések szerint azonban a kiküldött ezt csak akkor teheti meg, ha a munkája jelentõs részét - legalább 25 százalékát - az érintett országban végzi. Ennek megállapításakor a munkaidõt valamint a díjazást kell figyelembe venni.

Tiltott kettõs járulékfizetés

Jó hír a kiküldetésben lévõknek, hogy az új szabályozás tiltja a kettõs járulékfizetést, májustól már nem kényszerülnek arra, hogy az egyik országban munkavállalóként, a másik országban önálló vállalkozóként lássák el a munkájukat mindkét államban járulékot fizetve. A járulékfizetés mostantól abban az államban történik, amelyikben a magánszemély munkavállalóként végez tevékenységet.

Az egyszerûsítés jegyében bevezetik a kérelmek elektronikus benyújtását és két éven belül a tagállamok intézményeinek elektronikus úton kell cserélniük az adatokat.

Hontalanok és a menekültek

A társadalombiztosítással kapcsolatos szabályok ezentúl kiterjednek azokra a hontalanokra és menekültekre is, akik egy tagállamban lakóhellyel rendelkeznek. A lakóhely meghatározása során figyelembe kell venni bizonyos szempontokat, például a családi helyzetet, a lakhatási körülményeket, a munka végzésének helyét és a jövedelem forrását.

Ha egy adott állampolgár esetén az érintett tagországok nem tudnak megegyezni arról, hogy az illetõ után hová fizessenek tb-járulékot, akkor azt vizsgálják, hogy milyen szándékkal változtathatott lakóhelyet.
munkaügy szabálymódosítás bér-fizetés adó társadalombiztosítás járulék teszt munkajog